
112 DR 31.10.2011 

 
 Selepas ini seperti yang saya katakan kepada Yang Berhormat Kanowit, kita 
akan dapatkan maklumat lanjut dan untuk memastikan beberapa permasalahan yang 
menyentuh kepada klinik statik yang dibina mengikut kawasan-kawasan yang sesuai 
itu, akan kita dapat laksanakan. Akan tetapi Yang Berhormat, seperti yang saya 
katakan tadi, selain daripada pembinaan klinik statik, kita juga mempunyai 
perkhidmatan klinik bergerak melalui darat, udara...  

 Tuan Azan Ismail [Indera Mahkota]: Boleh beri peluang sedikit? 

 Datuk Rosnah binti Haji Abd. Rashid Shirlin: Dan perkhidmatan doktor 
udara juga diberikan kepada kawasan yang sukar dihubungi. Yang Berhormat, 
terutama sekali di kawasan Kuching, Samarahan, Sri Aman, Sarikei, Sibu, Kapit, 
Mukah, Miri, Bintulu dan juga Limbang. 

 Tuan Azan Ismail [Indera Mahkota]: Yang Berhormat Timbalan Menteri. 
Boleh? Terima kasih, saya cuma hendak berkongsi, saya tidak berhasrat untuk 
mengemukakan perkara-perkara yang baru, cuma saya rasa tersentuh hati, rakan tadi 
bangkit mengatakan 15 tahun perkara yang sama disebut dan dibawa ke dalam Dewan. 
Saya jauh sekali hendak jadi batu api... 

 Tuan Yang di-Pertua: Terima kasih, duduk Yang Berhormat Indera Mahkota, 
sila duduk. Saya faham Yang Berhormat Indera Mahkota. Ahli-ahli Yang Berhormat, 
duduk Yang Berhormat Indera Mahkota, saya mahu cakap. Duduk Yang Berhormat, 
Menteri duduk dahulu. Ahli-ahli Yang Berhormat, kalau kamu perhatikan, jarang-jarang 
sangat Ahli Yang Berhormat dari Sarawak untuk mengacau Menteri atau mengasak 
soalan-soalan yang tidak relevan, kerana budaya mereka adalah begitu, mereka 
senyap. Itu sebab apabila mereka bertanya, saya izinkan tetapi apabila saya perhatikan 
Ahli-ahli Yang Berhormat, segelintir Ahli Yang Berhormat, setiap persidangan 
mendominasi perbahasan, itu kadang-kadang saya tidak boleh kawal perasaan. Itu 
sebab saya katakan, jangan menjadi batu api, semua isu dipolitikkan dan dalam hal ini 
pun saya rasa bahawa Yang Berhormat Indera Mahkota politikkan...  

 Tuan Azan Ismail [Indera Mahkota]: ...Saya sokong Tuan Yang di-Pertua. 

Tuan Yang di-Pertua: Jadi kalau sokong, tidak apa, terima kasih. Sila 
Menteri. Semua yang dipinta daripada urban areas, rural sering sekali menyuarakan, 
tolong Ahli Yang Berhormat, faham sikit. Sila Menteri. 

 Datuk Rosnah binti Haji Abd. Rashid Shirlin: Terima kasih Tuan Yang di-
Pertua, kalau sekadar sokong tetapi tidak membuat apa-apa pun tidak boleh ya Yang 
Berhormat. Segala apa yang telah dinyatakan oleh Yang Berhormat yang datang dari 
negeri Sarawak, kita akan memperincikan, seperti yang saya katakan tadi dan pihak 
kementerian komited di dalam memberikan perkhidmatan yang terbaik. Oleh itu Yang 
Berhormat, seperti yang saya katakan tadi, kementerian selain daripada perkhidmatan 
doktor udara, kementerian juga telah memperkenalkan klinik bergerak 1Malaysia 
melalui konsep baru dengan kerjasama Yayasan 1Malaysia Development Berhad 
(1MDB) untuk memberikan perkhidmatan di kawasan, terutama sekali di Sungai Baram.  

Yang Berhormat Arau dan juga Ahli-ahli Yang Berhormat yang lain telah 
membangkitkan berkaitan dengan surat edaran daripada Timbalan Ketua Pengarah 
Kesihatan Perubatan, berkenaan dengan sistem rujukan untuk kes-kes jantung 
daripada hospital-hospital Kementerian Kesihatan ke Pusat Kardiotorasik. 

 Tuan Yang di-Pertua, merujuk kepada surat yang dimaksudkan oleh Ahli Yang 
Berhormat sekalian. Surat edaran yang dikeluarkan oleh Pejabat Timbalan Ketua 
Pengarah Kesihatan Perubatan kementerian, adalah bertujuan untuk memastikan 
bahawa penggunaan kemudahan rawatan jantung dan pusat pembedahan rawatan 
jantung di hospital-hospital kementerian dapat digunakan secara optimum bagi tujuan 
rawatan pesakit.  

Untuk maklumat Ahli-ahli Yang Berhormat, sehingga kini Kementerian 
Kesihatan telah membangunkan enam buah pusat rawatan jantung yang mampu 
mengendalikan rawatan pesakit jantung dan juga mengendalikan kes-kes yang 
memerlukan rawatan pembedahan jantung. Pusat rawatan ini dilengkapi dengan 
pelbagai kemudahan peralatan dan ditempatkan oleh pakar jantung ataupun 
kardiologis, pakar bedah jantung atau kardiotorasik surgeon dan pakar cardiac 
anesthesia iaitu cardiac antithesis dan juga perfusion.  

 



Selepas ini seperti yang saya katakan kepada Yang Berhormat Kanowit, kita akan dapatkan maklumat lanjut dan untuk memastikan beberapa permasalahan yang menyentuh kepada klinik statik yang dibina mengikut kawasan-kawasan yang sesuai itu, akan kita dapat laksanakan. Akan tetapi Yang Berhormat, seperti yang saya katakan tadi, selain daripada pembinaan klinik statik, kita juga mempunyai perkhidmatan klinik bergerak melalui darat, udara... Tuan Azan Ismail [Indera Mahkota]: Boleh beri peluang sedikit?. Datuk Rosnah binti Haji Abd. Rashid Shirlin: Dan perkhidmatan doktor udara juga diberikan kepada kawasan yang sukar dihubungi. Yang Berhormat, terutama sekali di kawasan Kuching, Samarahan, Sri Aman, Sarikei, Sibu, Kapit, Mukah, Miri, Bintulu dan juga Limbang. Tuan Azan Ismail [Indera Mahkota]: Yang Berhormat Timbalan Menteri. Boleh? Terima kasih, saya cuma hendak berkongsi, saya tidak berhasrat untuk mengemukakan perkara-perkara yang baru, cuma saya rasa tersentuh hati, rakan tadi bangkit mengatakan 15 tahun perkara yang sama disebut dan dibawa ke dalam Dewan. Saya jauh sekali hendak jadi batu api... Tuan Yang di-Pertua: Terima kasih, duduk Yang Berhormat Indera Mahkota, sila duduk. Saya faham Yang Berhormat Indera Mahkota. Ahli-ahli Yang Berhormat, duduk Yang Berhormat Indera Mahkota, saya mahu cakap. Duduk Yang Berhormat, Menteri duduk dahulu. Ahli-ahli Yang Berhormat, kalau kamu perhatikan, jarang-jarang sangat Ahli Yang Berhormat dari Sarawak untuk mengacau Menteri atau mengasak soalan-soalan yang tidak relevan, kerana budaya mereka adalah begitu, mereka senyap. Itu sebab apabila mereka bertanya, saya izinkan tetapi apabila saya perhatikan Ahli-ahli Yang Berhormat, segelintir Ahli Yang Berhormat, setiap persidangan mendominasi perbahasan, itu kadang-kadang saya tidak boleh kawal perasaan. Itu sebab saya katakan, jangan menjadi batu api, semua isu dipolitikkan dan dalam hal ini pun saya rasa bahawa Yang Berhormat Indera Mahkota politikkan... Tuan Azan Ismail [Indera Mahkota]: ...Saya sokong Tuan Yang di-Pertua. Tuan Yang di-Pertua: Jadi kalau sokong, tidak apa, terima kasih. Sila Menteri. Semua yang dipinta daripada urban areas, rural sering sekali menyuarakan, tolong Ahli Yang Berhormat, faham sikit. Sila Menteri. Datuk Rosnah binti Haji Abd. Rashid Shirlin: Terima kasih Tuan Yang di- Pertua, kalau sekadar sokong tetapi tidak membuat apa-apa pun tidak boleh ya Yang Berhormat. Segala apa yang telah dinyatakan oleh Yang Berhormat yang datang dari negeri Sarawak, kita akan memperincikan, seperti yang saya katakan tadi dan pihak kementerian komited di dalam memberikan perkhidmatan yang terbaik. Oleh itu Yang Berhormat, seperti yang saya katakan tadi, kementerian selain daripada perkhidmatan doktor udara, kementerian juga telah memperkenalkan klinik bergerak 1Malaysia melalui konsep baru dengan kerjasama Yayasan 1Malaysia Development Berhad (1MDB) untuk memberikan perkhidmatan di kawasan, terutama sekali di Sungai Baram. Yang Berhormat Arau dan juga Ahli-ahli Yang Berhormat yang lain telah membangkitkan berkaitan dengan surat edaran daripada Timbalan Ketua Pengarah Kesihatan Perubatan, berkenaan dengan sistem rujukan untuk kes-kes jantung daripada hospital-hospital Kementerian Kesihatan ke Pusat Kardiotorasik. Tuan Yang di-Pertua, merujuk kepada surat yang dimaksudkan oleh Ahli Yang Berhormat sekalian. Surat edaran yang dikeluarkan oleh Pejabat Timbalan Ketua Pengarah Kesihatan Perubatan kementerian, adalah bertujuan untuk memastikan bahawa penggunaan kemudahan rawatan jantung dan pusat pembedahan rawatan jantung di hospital-hospital kementerian dapat digunakan secara optimum bagi tujuan rawatan pesakit. Untuk maklumat Ahli-ahli Yang Berhormat, sehingga kini Kementerian Kesihatan telah membangunkan enam buah pusat rawatan jantung yang mampu mengendalikan rawatan pesakit jantung dan juga mengendalikan kes-kes yang memerlukan rawatan pembedahan jantung. Pusat rawatan ini dilengkapi dengan pelbagai kemudahan peralatan dan ditempatkan oleh pakar jantung ataupun kardiologis, pakar bedah jantung atau kardiotorasik surgeon dan pakar cardiac anesthesia iaitu cardiac antithesis dan juga perfusion.